**GenoME Studiet**

Atopisk eksem kan ikke helbredes, men lindres. Der findes mange forskellige behandlingsmuligheder og valget af behandling for den enkelte afhænger af eksemets sværhedsgrad samt behandlingseffekten. Dette betyder, at nogle patienter med atopisk eksem gennemgår mange behandlingsforløb med dertilhørende bivirkninger.

Vi ved, at eksem har en arvelig komponent, men betydningen af de forskellige variationer i generne er langt fra afklaret. Med forskningsprojektet ønsker vi at øge vores viden om atopisk eksem og om hvordan man i fremtiden kan tilrettelægge behandlingen af eksem personligt ud fra viden om variationer i generne.

Forskningsprojektet vil foregå i Danmark og USA, og vil samlet inkludere mere end 3000 deltagere med atopisk eksem. Projektet strækker sig over 12 uger, hvor man som deltager hver uge skal bruge sin mobiltelefon til at tage 4 billeder af sit eksem samt besvare nogle eksem-relevante spørgsmål. Gennem de 12 uger vil hudlæger følge udviklingsforløbet i deltagernes eksem. I starten af projektet skal der også indleveres en spytprøve til analyse af gen variationer. Alle projektrelevante aktiviteter foretages fra deltagernes mobiltelefoner i eget hjem, der er ingen fysiske fremmøder. Hvis du er interesseret, kan du læse mere om forskningsprojektet her  [go.studiesandme.com/qes](http://go.studiesandme.com/qes)

Med venlig hilsen

Zarqa Ali og Simon Francis Thomsen

Læger på Dermatologisk Afdeling, Bispebjerg Hospital